**În loc de poezie o urare de suflet - CELEBRĂRI DIVINE**

*Gerra Orivera*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

STRĂLUCIREA FIE-VĂ AMPRENTA VIEȚII

Să vă fie casa plină

doruri vise și mistere să vă-mpartă pita vieții

pudrată cu drag de stele

curcubeie împănate deie-vă la toți aripe

sori pe umeri mantie de bucurie

pe gâtlejuri curgă zborul aromat cu veșnicire

limba o ambrozie să fie

brațe pline de iubire

fiți lumină

curajoși în armonie

celebrați de zei și îngeri

oameni liberi

construindu-vă destinul magic

mai presus de timp

și spații

conștienți și cu migală

fini și blânzi sculptând în inimi

voi sunteți în har și duh

(de vă credeți

sau de nu)

mari maeștri

dragi bijutieri celești!

SĂRBĂTORI ÎNLUMINATE